Odense Adresse-Contoirs Efterretninger, 1821-06-04
Den 19 April overgav de øvrige faste Pladser sig, og Mainotternes Anfører Petrobais lavede sig til at gaae over Jsthmus med 25,000 Mk. og forene sig med de andre Græker. Man har opkaldt Armeekorpserne efter de gamle Stæder, Sparta, Athenen a., og Enthusiasmen for at befrie det længe undertrykte Fædreland er saa stor, at da Attikas Jndvaanere havde bragt deres Koner og Børn i Sikkerhed paa Øen Salamis (ligesom Tilfældet var i Theemistokles's Tid) forlode de dem med de Ord: "Enten vorde J Enker, eller vi komme tilbage med Seier. Sulioterne have indtaget Voinizza, Montenegrinerne hindre Paschaen af Scodrafra at operere mod Aly, som gielder for en Profet mellem det overtroiske Folk, fordi han ifjor spaaede, at det ottomanniske Rige var sin Undergang nær, og siges i sine 36 Kanoner at have meere Skyds end hele den tyrkiske Hær. Candia har erklæret sig frie, ligeledes Thessalien; Ætolien og Phocis ere med flere Provindser i fuld Opstand, og da de gjensidig understøtte hverandre og Aly har forsynet dem med 60,000 Gevæhrer, kan Man love sig meget af deres videre : Foretagender, saa meget mere, som alle disse forskjellige Smaastater have faaet en fælleds Hoved anfører i MichaeYpsilanti, Broderen til Alexander i Wallachiet. Ogsaa hvad Søemagten angaaer, kunne Grækerne maale sig med deres Fjender, thi de have en Flaade af 300 bevæbnede Handelskibe, som have nødt den tyrkiske Eskadre til at løbe ind i Havnen Gumenizza, lige over for Corfu Paa den anden Side er Porten heller ikke uvirksom men udruster af alle Kræfter tvende Armeer, den ene til at gaae Nord, den anden Syd paa. J Spidsen for den sidste staaer den forrige forviste Storvezier Aly Rhiza Pascha, og af den første er en Deel allerede gaaet over Donaufloden og har jaget en saadan Skræk i Grækerne fornemmelig Koner og Børn, at disse i saa stor en Mængde flygte til Czernowitz og Bessarabien, at der endog betales 2 Dukater daglig i Leie af et lille Værelse. Bløde maa Menneskevennens Hjerte, ved at læse Beretningen om de Rædselscener, som gaae i Svang i Konstantinopel. Grækerne slagtes i Tusindeviis. Ti til tolv Tyrker give sig ifærd med en af disse Stakler, mishandle ham til Fortvivlelse, raabe derpaa til ham: Nie bolce, (vær ikke bange!) og kappe Hovedet af ham. Og dette Rædselsløsen gjenlyder hver Time i de Gader, hvor Grækerne boe. Armeen nedsabler Alt hvad der møder den; 27 af YpstlantisArnauter ere blandt andre blevne opoffrede, og der er vel endnu strækkeligere Ting ivente, naar den naaer Jassy, hvor Man saae Tyrkernes Jndtog imøde den 8 Mai. Om A. Ypsilanti vides ikke noget med Vished. Snart hed, der det, at han har forenet sig med Paschaen af Janina snart at han har vendt sig til Bulgarien, snart at Siebenbürgens Bjerge skjule ham og hans Hær, snart at denne, 40,000 Md. stærk, har forskandset sig ved Bucharest Servien, som hidtil holdt sig neutral, har nu erklære. sig imod Porten og forenet sig med Grækerne, fordi dens Afsendinge lumskeligen vilde have myrdet alle Distriktsforstanderne, hvorom disse fik Nys endnu i Tide og undgik Faren. Den russiske Gesandt i Konstantinopel har hyppige Sammenkomster med Reis-Effendi og de andre tyrkiske Ministre, men af Forhandlingerne er endnu intet bekjendt. Ogsaa begynder Porten at give efter i Henseende til Paschaen af Janina; men for sildig, da han skal have afslaaet alle de gjorte Forslag til Forliig. Monarkmødet i Laybach.